
Introducere 

În Prefaţa cărţii despre Mircea Eliade, Douglas Allen şi Dennis 
Doeing notau că savantul de origine română este o figură importantă a sec. 
al XX-lea, atât ca istoric al religiilor cât şi ca nuvelist. „Cu interesele sale 
generale şi interdisciplinare, Eliade are o semnificaţie considerabilă pentru 
antropologie, sociologie, literatură, hermeneutică, filozofia limbii, 
fenomenologie, filozofia religiei, antropologia filozofică şi pentru alte 
discipline. Adesea, se fac referiri la el ca la cel mai important interpret 
mondial al mitului şi simbolismului”.? Aceste atribute, luate separat sau 
împreună, sunt prezente în întreaga sa operă, atât în cea publicată în limba 
română, cât şi în cea în franceză sau engleză. Dacă la mijlocul secolului 
trecut Eliade era considerat unul dintre cei mai mari istorici ai religiilor, cu 
trecerea timpului autoritatea sa a scăzut. Același lucru se poate constata și în 
influența pe care a avut-o opera eliadiană, inclusiv impresionanta 
Enciclopedia Religiei (16 volume) al cărui editor şef a fost. Alături de 
aprecierile care au venit din partea cercetătorilor asupra acestei lucrări, nu 
puţine au fost criticile aduse, mai ales cele legate de metodologia adoptată. 

În prima parte a acestui studiu mă voi apleca asupra Enciclopediei 
Religiei, care a apărut în anul 1987, urmând ca în partea a doua să prezint 
anumite păreri în legătură cu ideile eliadiene, puncte de vedere ce s-au 
regăsit şi în aprecierile şi criticile la adresa Enciclopediei al cărui editor şef 
a fost Eliade. 


Enciclopedia Religiei — o operă monumentală 
Ultima lucrare a lui Mircea Eliade, Enciclopedia Religiei, pe care 
savantul de la Chicago n-a mai apucat să o vadă publicată în timpul vieții, a 


! Universitatea din Craiova, Facultatea de Teologie Ortodoxă. 
> DOUGLAS ALLEN, DENNIS DOEING, Mircea Eliade. An Annotated Bibliography, 
Garland Publishing, INC, New York & London, 1980, p. VII. 

primit atât aprecieri, cât şi critici din partea diferiților specialişti în 
domeniu.” 

Jurnalul €liadian cuprinde pagini memorabile despre lupta pe care 
savantul o ducea cu boala, bătrâneţea şi cu timpul pentru a vedea redactată 
această operă. Sentimentele ce se desprind din mărturisirile diaristice 
eliadiene sunt amestecate: responsabilitate, bucurie, oboseală, neputinţă etc.* 


3 Una dintre cele mai bune prezentări ale „istoriei” acestei lucrări, de la concepere până la 
apariție, precum şi rolul şi implicarea lui Mircea Eliade în acest demers, îi aparţine lui 
EDUARD IRICINSCHI, „Postfaţă. În căutarea unei ştiinţe universale a religiei: Mircea 
Eliade, loan Petru Culianu şi Enciclopedia religiei” (pp. 199-262; pentru Mircea Eliade, pp. 
199-235), în: IOAN PETRU CULIANU, Cult, magie, erezii. Articole din enciclopedii ale 
religiilor, Traduceri de Maria-Magdalena Anghelescu şi Dan Petrescu, Ed. Polirom, Iaşi, 
2003. Vezi şi: EDUARD IRICINSCHI, „Mircea Eliade and the Making of the 
Encyclopedia of Religion”, în: Archaeus, VII, 1-4/2004, pp. 365-384. 

+ Prima însemnare din Jurnal (Volumul II, 1970-1985, Ediţie îngrijită şi indice de Mircea 
Handoca, Ed. Humanitas, București, 1993) este din data de 21 august 1979, după ce Eliade 
a fost contactat de compania editorială Macmillan: „Îi scriu lui Charles Smith (Macmillan şi 
Free Press). Știu că mulţi dintre colegii și foştii mei studenţi se vor îndoi de cuminţenia 
hotărârii mele: sunt bătrân, am atâtea lucruri de făcut şi terminat etc. Dar mi-am spus că e 
preferabil ca o enciclopedie de acest fel să fie plănuită şi organizată de un istoric al 
religiilor decât de un sociolog, sau un psiholog, sau chiar un teolog, cât ar fi ei de 
competenți” (pp. 392-393). Urmează alte însemnări în Jurnal: 15 octombrie 1979: „Vine să 
mă vadă, de la New York, Charles E. Smith, Vice-President, Macmillan Publishing Co. Îmi 
scrisese deja de la Paris, şi îmi telefonase săptămâna trecută. Stăm de vorbă aproape două 
ceasuri. Insistă să accept direcția generală a noii Enciclopedii de Științe Religioase (în 
şaisprezece volume), pe care au de gând să o editez. Voi fi Editor in Chief, voi avea un 
Board of Editors ales de mine — şi voi fixa liniile generale, metoda şi colaboratorii. Accept” 
(p. 398); 9 octombrie 1961: „La 10,00 întâlnirea în biroul meu cu Conyers, de la 
Encyelopaedia of Religion, ca să pregătim agenda pentru şedinţa de lucru de după-amiază. 
Discuţii, en petit comite, de la 2,00 la 5,00. Sunt mulţumit de întreg grupul — Joe Kitagawa, 
Martin Marty, Conyers şi secretarul lui — acceptă sugestiile mele” (p. 423); 10 octombrie 
1981: „De dimineaţă şi după-amiază, lucru cu Editorial Board al Enciclopediei. E curios că 
nu mă simt obosit, deşi a trebuit să găsesc soluții la nenumărate probleme (repartiția 
materialelor, numărul de cuvinte alocat subiectelor centrale, numele celor mai potriviți 
colaboratori etc.). Am o mare satisfacție. Enciclopedia va fi cu adevărat o operă 
internaţională: vor colabora savanţi din toate continentele, iar din Europa vom invita 
specialişti nu numai din Occident, ci şi din Rusia, România, Ungaria, Polonia etc.” (p. 423); 
11 octombrie 1981: „Azi dimineaţă, de la 10,00 la 11,00, ultima consfătuire a «editorilor» 
are loc în camera nr. |, la Quadrangle Club” (p. 423); august 1982: „În plus, același 
sindrom: detaşare de Histoire şi Encycl. of Religion, şovăială în ceea ce priveşte 
Autobiografia” (p. 435), 20 noiembrie 1983: „De când am venit, nu fac decât fleacuri: 
corectez teze, texte pentru Encicl. etc” (p. 445), 21 februarie 1984: „Din fericire, am de citit 
şi controlat un număr mare de articole pentru Enciclopedie” (p. 448); 5 mai 1984: „E 
adevărat, sunt mereu hărțuit (întâlniri, rapoarte în legătură cu articolele pentru Enciclopedie 
etc.)” (p. 457); 24-26 mai 1984: „Corectez articole pentru Enciclopedie: am primit, zilele 
trecute, vreo trei kilograme. Sunt, totuşi, mulțumit de această muncă; nu cred că aş fi putut 
face altceva, mai «personal». De câteva zile mă zbat să termin contribuția mea la articolul 
despre androginism, pe care îl voi semna împreună cu Wendy O'Flaherty” (p. 458); 30 mai 

Eliade a depus un efort considerabil în conceperea acestei lucrări, reuşind să 
pună laolaltă savanți europeni şi americani „într-o schemă editorială 
alcătuită în funcție de erudiția sa vastă și de metodologia pusă la punct încă 
din 1950-1960”.5 

Numele lucrării a variat de-a lungul anilor în care a fost gândită şi 
scrisă, trecând de la Enciclopedia religiei și credinței religioase, la 
Enciclopedia religiilor, ajungând în final, aşa cum a dorit însuşi Eliade, la 
Enciclopedia Religiei. Structura Enciclopediei avea în 1983 următoarele 
părți, păstrate aproape neschimbate și în forma finală din 1987: blocul A 
(„Religiile”), blocul B („Studiul religiei”), blocul C („Religie şi filosofie”) şi 
blocul D („Religie şi cultură”). La finalul volumului 16 se găsea o 
prezentare sinoptică a tuturor subiectelor incluse, împărțite în două: 


1984: „Am citit şi corectat pachetul cu texte pentru Enciclopedie pe care l-am găsit aici” 
(p. 458); 1 iunie 1984: „Am încheiat, spre seară, corectura articolelor. Azi la 2,00 au venit 
Conyers şi Beverly Moon şi am lucrat împreună aproape trei ceasuri. Nu mă aşteptam la o 
asemenea salahorie, atunci când am acceptat postul de Editor-in-Chief. Totuşi, nu regret; 
Encyclopedia of Religion va fi, aproape, aşa cum am visat-o eu (cel puţin în secţiunile pe 
care le-am controlat)” (p. 459); 24 septembrie 1984: „De ieri am început lectura celor 
câteva sute de pagini dactilografiate: articolele Enciclopediei, expediate de la New York. 
Nu sunt întotdeauna de acord cu autorii lor, dar dacă documentarea e corectă și (pe cât se 
poate) completă, le dau O.K.-ul. Nu voi citi decât o simplă parte din paginile celor 
şaisprezece volume de Enciclopedie: evident, nu am competenţa şi nici curiozitatea de a 
judeca, bunăoară, istoria sectelor creștine sau sociologia mişcărilor religioase din China. 
Îmi închipui că Free Press va păstra întreaga arhivă; se va putea cunoaște, mai târziu, ce 
texte mi-au trecut prin mână şi cum le-am evaluat” (p. 472); 26 decembrie 1984: „Visul — în 
legătură cu «Introducerea» pe care va trebui s-o scriu la Encyclopaedia of Religion” (p. 488); 
9 februarie 1985: „Zvârl vreo cinci kilograme de hârtie: corespondenţa lui Conyers cu 
diverși colaboratori ai Enciclopediei, copii după anumite articole, însemnările şi 
comentariile mele în legătură cu «şedinţele de lucru». În total, vreo douăzeci de dosare 
pline, plus cinci mape cu articole” (p. 493); 14 martie 1985: „Când nu am chef de lucru — 
citesc ce-mi cade sub ochi: cărți de filozofie, reviste românești, romane etc. Din fericire am 
de corectat (mi se trimit pachete din două în două săptămâni) zeci de texte pentru 
Enciclopedie. Simt că-mi fac datoria de Editor-in-Chief, că nu-mi pierd timpul degeaba...” 
(p. 497); 22 aprilie 1985: „Conyers și Beverly Moon vin să mă vadă la începutul după-amiezii. 
Enciclopedia trebuie să apară în decembrie 1986. Ultima dead-line pentru articolele în 
întârziere: decembrie 1985. (Şi eu am încă de scris vreo sută de pagini dactilografiate, plus 
prefața ...)” (p. 502); L mai 1985: „Şi în fiecare seară, acasă, încerc (uneori reușesc) să 
citesc şi să judec circa patruzeci-cincizeci de pagini dactilografiate pentru Enciclopedia of 
Religions” (p. 503), 1 iunie 1985: „De câteva săptămâni sunt confiscat de lucru la 
Enciclopedie şi de pregătirea textului românesc pentru Fragments d'un Journal I. Am încheiat, 
în sfârşit, compilând din Shamanism, lungul articol pentru Enciclopedie” (pp. 508-509); 
1 august 1985 „Zilele trec şi, din păcate, se scurg și ultimele luni care mi-au fost îngăduite — 
şi nu fac nimic. Oboseală, dar mai ales indiferență. Am atâtea de făcut, încât ştiu că, în orice 
caz, nu voi ajunge să le fac pe toate. Aș vrea, totuşi, să continuu Autobiografia şi să scriu 
ultimul capitol din Histoire IV, şi trebuie, cu orice preţ, să pregătesc Prefaţa la 
Encyelopaedia of Religions. Dar dacă tot amân...” (p. 516). 

5 EDUARD IRICINSCHI, op. cit., p. 221. 

„Religiile” şi „Istoria religiilor”.* Cea mai mare influenţă a lui Eliade se 
găsește în articolele din secțiunea B. 

La forma finală a Enciclopedie, dincolo de munca pe care a depus-o 
ca editor principal, Eliade a contribuit cu mai multe articole: A/chemy, 
overview article; Androgynes; Center of the World; Deus Otiosus; Earth; 
Hierophany;  Initiation, overview article; Metals and  Metallurgy; 
Orientation; Sexuality, overview article; Shamanism, overview article; 
Yoga. La aceastea se adaugă şi Prefaţa pe care a scris-o şi care a apărut în 
primul volum al lucrării, deşi nu era forma finală pe care Eliade şi-ar fi 
dorit-o. Însă viaţa nu i-a mai oferit răgazul pentru a o termina: textul a fost 
trimisă la 22 martie 1986, Eliade murind la 22 aprilie același an. 

În această Prefață pe care a scris-o pentru Enciclopedie, Eliade 
justifica apariţia unei astfel de lucrări, care s-a lăsat mult așteptată, prin 
faptul că „explozia informațională” în cadrul religiei în general presupunea 
o nouă prezentare a datelor. Mai mult decât atât, metodologiile de cercetare 
şi hermeneuticile derivate se îmbunătăţiseră considerabil, conducând spre 
aceeaşi necesitate a apariţiei unei noi Enciclopedii. „Înţelegem mai bine 
mintea şi comportamentul lui homo religiosus («omului religios») şi 
cunoaștem mult mai mult despre începuturile, creşterea şi crizele diferitelor 
religii din lume”.” Toate acestea au condus la o nouă perspectivă asupra 
populațiilor non-literare precum şi asupra provincialismului culturilor non- 
occidentale. „Probabil pentru prima dată în istorie recunoaștem astăzi nu 
numai unitatea raselor umane, dar şi valorile spirituale şi semnificația 
culturală a creaţiilor lor religioase”. Cunoştinţele în ceea ce priveşte 
religiile din întreaga lume şi dintotdeauna au ca principal scop cunoașterea 
propriei tradiţii religioase, deoarece „istoria religiilor este istoria întâlnirii 
fiinţei umane cu sacrul — un fenomen universal pus în evidență în 
nenumărate moduri”? 

Eliade subliniază ideea că în această Enciclopedie s-a încercat o 
privire asupra tuturor religiilor din lume, asupra tradițiilor mari sau mici, a 
celor istorice și primare, asupra religiilor estice ca și asupra celor vestice, 
evitând astfel reducționismul promovat de prejudecata culturală occidentală. 
Acest lucru a fost posibil şi prin faptul că la această lucrare şi-au adus 
contribuția autori de pe cinci continente, fiecare participând cu cercetări din 
aria sa de interes. Enciclopedia se distinge în multe privinţe şi de structura 
unui Dicţionar. În acelaşi timp, lucrarea se adresează atât cercetătorilor în 


* IBIDEM, p. 222. 

7 MIRCEA ELIADE, „Preface”, în: The Encyclopedia of Religion, Mircea Eliade Editor in 
Chief, Volume I, Macmillan Library Reference, New York, 1987, p. ix. 

5 IBIDEM. 

” IBIDEM, p. xi. 

domeniu, cât şi marelui public interesat de cunoaşterea fenomenelor 
religioase din paleolitic până în prezent. 

În această Prefaţă se găsesc ideile pe care Eliade le-a dezvoltat în 
lucrările sale de-a lungul timpului: dialectica sacru-profan, hierofaniile, 
hermeneutica creatoare, creștinismul cosmic, importanța miturilor, relația 
dintre literatură și fenomenele religioase, nostalgia originilor, permanența 
lui homo religiosus etc.!9 Ţinând cont de toate aceste date, se poate spune că 
„cea mai ambițioasă tentativă a sa în construirea disciplinei a fost munca 
dedicată epocalei Encyclopedia of Religion, apărută la Editura Macmillan în 
1987. Eliade nu a iniţiat singur acest proiect; Jeremiah Kaplan de la Free 
Press-Macmillan a venit mai întâi cu propunerea și a fost uimit de 
repeziciunea cu care Eliade a acceptat să se ocupe de ea. E posibil să am o 
explicaţie pentru această repeziciune, întrucât îmi amintesc de o zi, cu mulţi 
ani înainte, când ori Eliade, ori Joseph Kitagawa mi-au zis în timpul unei 
conversații despre Encyclopedia of Religion and Ethics a lui James 
Hastings: «Hastings este depăşit, trebuie să-l înlocuim». Altfel spus, poate 
că Eliade a avut o astfel de idee în minte cu mult înainte de a-i aduce Kaplan 
un prospect concret, sprijin editorial și financiar. În orice caz, Eliade şi-a 
luat în serios responsabilitățile de editor al enciclopediei; nu era un şef 
nominal care să-şi doneze numele faimos planificării şi muncii altcuiva. El a 
alcătuit planul general al enciclopediei, cu o acoperire realmente universală 
ŞI cu cele trei tipuri principale de eseuri: istorice/ descriptive; interculturale/ 
ultramoderne și acelea din categoria «religie şi...». A propus, de asemenea, 
multe subiecte specifice pentru articole şi a dezvoltat schema crucială a 
alocării spațiului care a determinat accentuările de bază ale lucrării şi 
echilibrul general. Cu planificarea inițială completă, el a continuat să 
supravegheze îndeaproape secţiunile interculturale şi «arhaice şi originare» 
ale lucrării. În primele etape a lucrat de asemenea îndeaproape la secţiunea 
despre hinduism. Lista impresionantă a colaboratorilor internaționali pentru 
aceste (şi câteodată și alte) secţiuni a reflectat din nou registrul său 


10 Vezi, în legătură cu unele dintre aceste teme, cercetările noastre: „Raportul dintre homo 
religiosus şi omul creştin în gândirea lui Mircea Eliade”, în: Anuarul Institutului de Istorie 
„George Barițiu” din Cluj-Napoca, Seria Humanistica, VIII, 2010; „Sacrul de la Rudolf 
Otto la Mircea Eliade”, în: Analele Universităţii din Craiova, Seria Filosofie, Nr. 26, 
21/2010; „Mircea Eliade şi istoria religiilor. Probleme de metodologie”, în: Anuarul 
Institutului de Istorie „George Barițiu” din Cluj-Napoca, Seria Humanistica, IX, 2011; 
Valenţe creştine în gândirea lui Mircea Eliade, Ed. Mitropolia Olteniei, Craiova, 2011; „A 
Controversy: Eliade and Altizer”, în vol.: Mircea Eliade. Once Again, Coordonator Cristina 
Scarlat, Lumen Publishing House, Iaşi, 2011; „The Implications of Mircea Eliade's 
Approach on Sacred for Contemporary World”, în vol.: 2" International Multidisciplinary 
Scientific Conference on Social Sciences and Arts, SGEM 2015, Published by STEF92 
Technology Ltd., Sofia, Bulgaria, 2015; Istoria religiilor. Religiile antice, Ed. Mitropolia 
Olteniei, Craiova, 2015. 

extraordinar de contacte din lumea întreagă. În ciuda faptului că își pierdea 
vederea, a reuşit să revizuiască personal multe dintre manuscrisele propuse 
pentru articole. De fapt, ultima dată când l-am văzut în viață, se plângea de 
timpul care-i era luat astfel şi-şi exprima totodată entuziasmul față de 
bogăţiile care-i treceau prin mână. În ciuda deformării progresive a mâinilor 
sale, care la acea vreme abia îi mai îngăduia să ţină un stilou, a reuşit să 
încheie o ciornă lizibilă pentru prefața enciclopediei”.!! 

După moartea lui Mircea Eliade, Joseph M. Kitagawa, colegul şi 
prietenul său de la Divinity School din Chicago, a scris un Cuvânt înainte la 
Enciclopedie, în timp ce Claude Conyers a scris Introducerea. Din 
amândouă însemnările se desprinde imaginea unui Eliade direct implicat în 
conceperea şi realizarea acestui proiect „monumental”. 


Ediţia a doua a Enciclopediei Religiei 

A doua ediţie, revizuită, a Enciclopediei Religiei a apărut în anul 
2005 în 15 volume, fiind coordonată de Lindsay Jones. În Prefaţă, Jones 
mărturisea că participarea la revizuirea Enciclopediei, ce l-a avut ca editor 
şef pe Mircea Eliade, a fost atât un semn de respect, cât și o oportunitate. 
Deşi au fost aduse critici ediției din 1987, aceasta a reprezentat o lucrare de 
referință în domeniul Istoriei religiilor. Prin revizuirea primei ediţii s-a ajuns 
la o aprofundare a valorii ei. Dacă prima ediție a ridicat provocări de natură 
teoretică, organizatorică și practică, noua ediție ridică nu mai puţine 
întrebări.!? Revizuirea în sine nu a apărat sau a atacat anumite puncte din 
ediția originală, ci a presupus atât atitudini de respect, cât şi de nemulțumire. 
Aceasta a însemnat că o parte din materialul primei ediții a fost păstrată 
intactă în timp ce o altă parte a fost modificată în funcție de schimbările 
recente şi de modele noi apărute în domeniu. Rey IZUUI-A este prin definiție 
un balans şi o juxtapunere între elemente vechi şi noi.! 

În prima ediţie erau cuprinse 2750 intrări. În ediţia a doua au fost 
adăugate mai multe intrări ce au presupus aproape 600 de noi titluri, cu 
peste 1,5 milioane de cuvinte. Trebuie amintiți şi cei 800 de autori noi care 
s-au adăugat celor 1300 ai primei ediţii. În aceste condiţii, numai în urma 
unei aplecări asupra tuturor intrărilor din cele două ediţii se pot observa 
diferenţele dintre ele. 


"1 NANCY AUER FALK, „Eliade în Chicago: o amintire”, în: Întâlniri cu Mircea Eliade, 
Volum coordonat de Mihaela Gligor şi Mac Linscott Ricketts, Cuvânt înainte de Mihaela 
Gligor, Prefaţă de Mac Linscott Ricketts, Postfaţă de Sorin Alexandrescu, Ed. Humanitas, 
Bucureşti, 2007, pp. 79-80. 

12 LINDSAY JONES, „Preface to the Second Edition”, în: Encyclopedia of Religion, 
Second Edition, Lindsay Jones Editor in Chief, Thomson Gale, Detroit, 2005, p. xi. 

15 IBIDEM, p. xii. 

Într-o conferință susţinută pentru American Theological Library 
Association (ATLA),!* în acelaşi an în care apărea ediţia a doua a 
Enciclopediei, Lindsay Jonas mărturisea că atitudinea sa față de această 
lucrare nu a fost niciodată neutră. În primul rând, ediţia din 1987 a fost 
concepută şi executată de profesorii ei de la Chicago: Mircea Eliade, Joseph 
Kitagawa şi Lawrence Sullivan. Aceștia au fost cei care au îndrumat-o la 
început în studiul religiei, terminând Enciclopedia şi activitatea de învăţare 
a lui Jonas în acelaşi timp. Astfel că lucrarea a reprezentat un instrument 
folosit încă de la începutul activităţii didactice a celei ce avea să fie editor 
şef la ediția a doua. 

Revizuirea primei ediții a fost o muncă ce a presupus negociere şi 
renegociere, fără însă a fi vorba de apărare sau de atac faţă de original. Unul 
dintre punctele minus ale Enciclopediei din 1987 a fost acela că au existat 
puţine date „istorice” (momente înregistrate) despre conceperea, executarea 
şi finalizarea lucrării. Din cauza faptului că Macmillan Reference a fost 
vândută în anii 1990, niciun angajat care a participat la prima ediție nu a mai 
fost implicat în cea de a două, astfel că s-au păstrat puţine informaţii despre 
„laboratorul” ediţiei originale. Există însă o întreagă „istorie orală” ce 
cuprinde, în mare parte, informaţii neverificabilă care însă ar putea explica 
anomaliile, lipsurile şi idiosincraziile fortuite. Sunt informații despre rolul 
pe care Eliade l-a avut în cadrul acestui proiect, de la început până la sfârşit. 
În primul rând, ideea originală nu i-a aparţinut savantului de la Chicago, ci 
lui Jeremiah Kaplan, preşedintele Macmillan Publishing Company. Claude 
Conyers a fost senior editor, un rol important revenindu-i și lui Charles E. 
Smith, ei fiind cei care au ținut legătura cu Eliade începând cu anul 1979. 
Pornind de la aceste date, precum şi de la însemnările eliadiene din Jurna/, 
se pot pune mai multe întrebări: care a fost rolul pe care savantul l-a avut în 
acest proiect; este vorba doar de viziunea lui de ansamblu sau de implicare 
efectivă? Prin implicarea lui Eliade şi-au adus contribuţia la Enciclopedie 
mulți cercetători din Europa. De asemenea, el a ocupat locul principal în 
organizarea topicii şi a citit o parte dintre articolele finale. Însă un rol 
important în partea organizatorică a Enciclopediei l-au avut Joseph M. 
Kitagawa şi Lawrence Sullivan. 

Una dintre criticile cele mai frecvente aduse lucrării originale a fost 
că aceasta este, de la un capăt la altul, „eliadiană”. Totuşi, această părere nu 
poate fi susținută pentru întreaga lucrare, chiar dacă în Prefață Eliade 
subliniase ideea metodologică pe care o urmărise. O altă critică adusă primei 


14 IDEM, „Remaking an Encyclopedia: Reflection on a Revision of Mircea Eliade's 
Encyclopedia of Religion”, https://cpb-us-w2.wpmucdn.com/u.osu.edu/dist/c/53874/files/ 
2017/10/2005-Jones-Remaking-an-Encyclopedia-Reflections-on-a-Revised-Second- 
Edition-of-Mircea-Eliade%E2%80%99s-Encyclopedia-of-Religion-13vyt7x.pdf, accesat: 
26.08.2022. 


x, 


ediții a fost în legătură cu schiţa sinoptică a conținutului din ultimul volum, 
demers editorial de o importanță practică pentru cei ce vor să consulte 
lucrarea. 

Într-o recenzie la ediţia a doua a Enciclopediei Religiei (ER), David 
M. Wulff pornește de la prima ediție a lucrării şi de la personalitatea 
covârșitoare a lui Mircea Eliade, editorul principal. ER a fost prima apariție 
de acest fel în limba engleză după magistrala lucrare a lui James Hastings, 
Encyclopedia of Religion and Ethics (ERE, 1906-1926), care a rămas până 
în prezent cea mai consultată Enciclopedie. În ERE se găsesc mai multe 
articole autorizate dedicate marilor religii, aşa cum sunt budismul, 
creştinismul, religiile Egiptului, Greciei, Romei, iudaismul sau hinduismul. 
Pe de altă parte, ER oferă mai multe explicații postmoderne și feministe ale 
tradiţiilor religioase. În aceste condiţii, cele două Enciclopedii trebuie să se 
completeze una pe cealaltă. Pentru cei care vor să cunoască bogăţia din FER, 
un instrument de lucru important este schița sinopită din volumul cu index, 
împărțită în două: religii şi studii religioase. Privind acest volum masiv de 
informaţii, s-ar putea crede că el nu cuprinde un singur punct de vedere. 
Editorul şef a fost Mircea Eliade, cel care a încercat să structureze lucrarea 
în funcţie de programul de studii religioase al Universităţii din Chicago, 
acolo unde era profesor. Editorul şef al celei de a doua ediţii, Lindsay Jonas, 
a fost asociată cu Eliade prin faptul că a fost studentă a programului din 
Chicago. Chiar şi Kitagawa, în Introducerea pe care a scris-o pentru ER, a 
punctat faptul că Eliade şi-a dorit să implementeze în proiect viziunea lui de 
o viață asupra Istoriei religiei prin folosirea „hermeneuticii totale”. 

După apariţia primei ediții, şapte specialiști de la King's College din 
Londra s-au angajat să scrie recenzii despre anumite articole din ER. Acest 
demers cuprinde atât aprecieri, cât şi critici. Deşi multe articole din 
Enciclopedie sunt bine scrise, nu există o uniformitate în ceea ce priveşte 
scopurile și realizările autorilor. Dificultăţi au fost sesizate şi în ceea ce 
priveşte mărimea articolelor, bibliografia folosită, anumite repetiții apărute 
precum şi contradicții nerezolvate. Ediţia revizuită a FER a ţinut cont de 
aceste inadecvenţe. Această vastă colecție de informați erudite cuprinse în 
ER este folositoare, aşa cum este specificat în prima ediţie, atât cititorilor de 
rând, cât şi specialiştilor în domeniul studiilor religioase. După părerea 
cercetătorilor de la King's College, profesorii trebuie să fie familiari cu 
întreaga Enciclopedie pentru a-i îndruma pe studenți către anumite articole, 
lăsându-le de o parte pe altele. Nu trebuie uitate nici trimiterile bibliografice 
de la fiecare intrare, ca puncte de pornire în cercetările ulterioare. ER este 

astfel o lucrare pe care cercetătorii fenomenelor religioase trebuie să o 
cunoască, chiar dacă nu o folosesc în întregime.15 


Enciclopedia Religiei (1987): aprecieri şi critici 

Aprecierile şi criticile față de Enciclopedia Religiei, al cărui editor 
şef a fost Mircea Eliade, au avut în comun mai multe puncte ce au pornit de 
la felul în care a fost gândită și scrisă această lucrare în 16 volume. 

În anul 1988, Ninian Smart şi Dewey D. Wallace Jr. analizau 
Enciclopedia punând-o în paralel cu Enciclopediile precedente, în special cu 
vechea Enciclopedie Hastings. După ce afirma că lucrarea are numeroase 
merite, Smart scotea în evidenţă lipsurile acestui demers. Astfel, articolele 
din lucrare sunt strânse în patru grupuri importante: articole religioase; cele 
care se ocupă de disciplină, incluzând atât fenomenul religios, cât şi teoriile 
şi obiectele de lucru; un grup de articole dedicat biografiilor închinate 
diferiților cercetători; articole legate de artă, ştiinţă şi societate. Deşi această 
structură are unele avantaje, ea ridică şi multe semne de întrebare. În primul 
rând, nu există o analiză a regiunilor şi a ţărilor. Pe de altă parte, unele 
articole ce tratează diferite religii nu sunt consistente, multe dintre ele, mai 
ales cele filozofice, nefiind interculturale. După observaţiile lui Smart, în 
această operă se poate observa cu uşurinţă influenţa gândirii lui Eliade, 
criticile aduse lucrării fiind, în fapt, aduse metodei lui de lucru, „preocupării 
sale cu privire la religia arhaică, aplecării spre simbolism, preocupării 
pasionante cu privire la mit, lipsei relative de interes cu privire la partea 
doctrinală şi intelectuală a religiei şi în legătură cu ştiinţa socială şi cu 
problemele definirii”.! Cu toate acestea, Smart considera lucrarea ca fiind 
de folos în domeniu, cu toate că nu a trezit interesul care se aştepta de la o 
astfel de operă. Acest lucru se datora faptului că amprenta lui Eliade era 
prea clară în ceea ce priveşte multe puncte ale Enciclopediei. 

În continuarea articolului, Dewey D. Wallace Jr. compara 7he 
Encyclopedia of Religion (ER) cu Hasings'Encyclopedia of Religion and 
Etics (ERE). Unul dintre lipsurile celor două lucrări este faptul că niciuna nu 
acordă un loc însemnat Bibliei, deşi în ER sunt multe articole biblice de o 
valoare considerabilă, cum sunt cele despre Eclesiast, despre care Eliade 
mărturisea că este una dintre cărțile sale favorite. Pornind de aici şi de la alte 
exemple, autorul afirma că în lucrare ER se observă abordarea 
fenomenologică specifică lui Eliade, pierzând din vedere atitudinea istorico- 


15 DAVID M. WULFF, „Encyclopedia of Religion (2nd edition; 15 volumes), Edited by 
Lindsay Jones, Detroit, MI: Thomson Gale, 2005, cxivi + 10735 pp.”, în: Journal for the 
Scientific Study of Religion, Vol. 46, No. 1, March 2007, pp. 133-135. 

1 NINIAN SMART, DEWEY D. WALLACE, JR., (Reviewers), „Mircea Eliade, ed., The 
Encyclopedia of Religion, 16 vols”, în: Religious Studies Review, Volume 14, Number 3, 
July 1988, p. 196. 


52 


critică. ER se bazează pe ideile lui Eliade, lucru observabil chiar în modul în 
care au fost selectate articolele. Totuşi, amprenta savantului nu reprezintă o 
formă de totalitarism, mulţi colaboratori nefiind discipolii săi. În cele din 
urmă, Wallace Jr. nota că ER va rămâne contribuţia lui Eliade adusă 
studiului Istoriei religiei. „În orice caz, pentru mulți va fi o lucrare de 
referinţă definitivă în domeniu, iar pentru o mare parte va juca un rol 
admirabil. Desigur, va trebui să fie completată cu multe alte lucrări de 
referință mai specializate”.!” 

Un alt articol despre Enciclopedie a apărut în anul 1989, fiind 
semnat de Ainslie T. Embree şi Stuart Smithers. Autorii pornesc de la 
definiția pe care Eliade o dă Istoriei religiilor, care este „povestea întâlnirii 
umanităţii cu sacrul”, unde „sacrul” devine un termen atotcuprinzător. „Dar 
Eliade şi editorii ce-i urmează au rezolvat problema într-un mod onorabil şi 
satisfăcător, făcând cuvinte precum «sacru» şi «religie» să însemne ceea ce 
ei au ales să însemne şi nimic mai mult”.!5 Cei doi recenzori analizează felul 
în care această definiţie este aplicată articolelor din lucrare, criticând 
anumite păreri ale lui Eliade, cum ar fi ideile despre omul religios ca opus 
celui non-religios. În întocmirea Enciclopediei, savantul a pornit de la ideile 
sale mai vechi, așa cum sunt hermeneutica totală ca mediu de interpretare a 
experienţei umane, sau sacralitatea ca esență unică şi ireductibilă a 
experienţei religioase. Aceste afirmaţii, alături de multe altele, nu au primit 
acordul tuturor colaboratorilor lucrării. Joseph Kitagawa, unul dintre 
apropiații lui Eliade de la Chicago şi colaborator la Enciclopedie, a adus 
lămuriri criticilor care se refereau la reducționism, precum şi la cea 
referitoare la experiența umană care nu poate fi înţeleasă decât prin analiza 
componentei religioase. Cei doi recenzori au comparat ER cu ERE, scoțând 
în evidenţă atât punctele apropie cele două lucrări, cât şi pe cele ce le 
diferenţiază. În cele din urmă, noua Enciclopedie stă sub semnul ideilor lui 
Eliade dezvoltate în scrierile precedente, lucru ce în parte reprezintă un 
minus al lucrării. 

Alte păreri în legătură cu această lucrare monumentală au apărut în 
anul 1990, atunci când nr. 3 al 7he Journal of Religion, publicație a 
Universităţii din Chicago, cuprindea în întregime recenzii la unele secțiuni 
din Enciclopedie. Autorii care semnau articole erau: Lawrence E. Sullivan, 
Eric J. Sharpe, John S. Strong, Robert L. Cohn, Carl-Martin Edsman, Larry 
D. Bouchard, Robin W. Lovin şi Todd David Whitmore, Peter Antes. Primii 
cinci au scris articole la Enciclopedia Religiei, lucru ce justifică tonul 
apreciativ al acestor articole-recenzii, deși erau inserate şi unele critici de 


17 IBIDEM, p. 206. 
18 AINSLIE T. EMBREE and STUART SMITHERS (Reviewers), „A New Encyclopedia of 
Religion”, în: Religion, Volume Nineteen, April 1989, pp. 179-180. 

mică importanță comparativ cu cele venite din mediile universitare care nu 
aveau legături cu ceea ce s-a numit „Şcoala de la Chicago” şi cu metoda 
dezvoltată de aceasta.!? 


Eliade şi Istoria religiilor: aprecieri şi critici 

Reacţiile la apariția Enciclopediei Religiei, ce l-a avut ca editor şef 
pe Mircea Eliade, au fost atât pozitive, cât şi negative, cele din urmă 
cuprinzând „o anumită frustrare față de amestecul de idei interbelice, de 
nuanță mistică, şi abordări moderne, mai degrabă analitice, ori pur şi simplu 
dezamăgire față de monopolizarea discursului de către Școala de istorie a 
religiei de la Chicago şi transformarea lucrării într-un manifest al metodei 
fenomenologice în studiul religiei, într-un moment în care savanţi din 
Statele Unite, Anglia, Franța și Italia începuseră să pună sub semnul 
întrebării viabilitatea acestei abordări”.2 

Criticile aduse Enciclopediei preluau idei formulate încă din anii '60 
ai secolului trecut, legate de metoda eliadiană de interpretare a fenomenelor 
religioase. În acest sens, Florin Ţurcanu prezenta locul pe care-l ocupa 
savantul în perioada în care apar semne de întrebare privind metodologia 
promovată de Eliade: „În februarie 1971, la Universitatea Notre-Dame, în 
Indiana, are loc primul colocviu internațional consacrat operei lui Eliade. 
Alte întâlniri de acelaşi fel aveau să mai aibă loc la Santa Barbara, în 
noiembrie 1974 şi, din nou la Notre-Dame, în aprilie 1978. Şi totuşi, ceea ce 
istoricul israelian Zwi Werblowski numea în 1974 «o epocă Eliade» în 
istoria religiilor va începe să apună, lent, doar câţiva ani mai târziu. După 
1970, entuziasmul febril pentru studiul «religiilor alternative», care lansase 
disciplina istoriei religiilor în Statele Unite, făcea loc, treptat, în mediile 
academice, unei reflecţii mai critice. Anii 1970 debutează cu un Eliade ajuns 
la apogeul carierei şi se încheie cu semnele incontestabile ale erodării 
autorităţii sale, chiar în domeniul disciplinei care, în Statele Unite, se 
confundă cu numele său. Într-un anumit sens, scria un istoric al religiilor 
britanic, în 1978, vremea lui Eliade, care coincisese cu perioada anilor 
şaizeci, trecuse”.71 Este exact perioada de dinainte de începerea lucrului la 
Encicplopedia Religiei în anul 1979. 


19 EDUARD IRICINSCHI, op. cit., p. 229. 

2 IBIDEM, p. 235. 

2! FLORIN ŢURCANU, Mircea Eliade. Prizonierul istoriei, Traducere din franceză 
Monica Anghel şi Dragoş Dodu, Cu o prefaţă de Zoe Petre, Ed. Humanitas, Bucureşti, 
2005, pp. 613-614. „Dacă în anii 1970 numărul tezelor consacrate operei sale creşte 
sensibil, îndeosebi în Statele Unite, aceasta nu implică întotdeauna reliefarea noutăţii şi a 
valorii ei. Fapt fără precedent, gândirea lui Eliade începe să fie pusă sub semnul întrebării, 
în cercuri încă restrânse, chiar în spaţiul disciplinei pe care o reîntemeiase şi o redefinise. 
Se ajunge la situaţia în care interogaţia critică vine din partea unor foşti studenţi” (p. 614). 

Una dintre primele critici aduse lui Eliade apare în anul 1966, fiind 
semnată de antropologul britanic Edmund Leach. Acesta afirma că aproape 
toate operele savantului de la Chicago se bazează pe dialectica sacru-profan 
şi pe opoziţia dintre omul modern şi omul arhaic ca opoziţie între omul 
creştin şi cel pre-creştin. În viziunea lui Leach, Eliade critică mai multe 
domenii ştiinţifice: istoria, etnografia, psihologia. Antropologul notează că 
majoritatea operelor eliadiene au fost publicate la edituri jungiene şi 
catolice, de aici şi ideea că savantul nu este suficient de obiectiv în ideile 
sale. Limbile în care au fost publicate unele opere, româna şi franceza, ar 
reprezenta o dificultate în aprecierea corecte a lui Eliade, cărţile în engleză 
fiind reeditări ale edițiilor precedente. Leach presupune că Eliade n-a citit 
tot ce a citat, sau a citit superficial. El „este un cercetător de bibliotecă. Ce 
este important pentru el este că tot ceea ce spune trebuie să se bazeze pe 
ceea ce altcineva a pus într-o carte”. Aceasta a fost metoda folosită de 
Frazer, Eliade având „avantajul” că îşi poate schimba părerile de la o carte 
la alta. EI dă dovadă de misticism, vorbind ca un profet sau şaman, așa cum 
sugerează şi titlul articolului. Leach nu este de acord nici cu schema 
cosmologică propusă de Eliade şi nici cu interpretarea simbolurilor de 
factură creştino-jungiană, prin faptul că acestea au semnificaţii arhetipale şi 
universale. Vorbind despre omul arhaic, care se defineşte prin repetarea a 
ceea ce alții au făcut, Leach concluzionează: „Este un portret al lui Eliade 
însuşi! Într-adevăr arhaic!”.2 

Într-un articol publicat în anul 1972, Hans H. Penner şi Edward A. 
Yonan încercau să argumenteze posibilitatea a ceea ce ei numeau „ştiinţa 


2 EDMUND LEACH, „Sermons from a Man on a Ladder”, în: Mircea Eliade — A Critical 
Reader, Edited by Bryan Rennie, Equinox, London. Oakville, 2006, p. 281. Pentru prima 
dată articolul a fost publicat în: New York Review of Books, Volume VII, October 20, 1966, 
pp. 28-31. „Un eseu ciudat în care nu este clar în ce grad vrea Leach să fie luat în serios sau 
doar să fie nostim. Eliade este condamnat pentru istoriografie rea, etnologie rea, metodă 
rea, psihologie rea şi confuzie a termenilor. Din păcate, multe dintre atacurile personale ale 
lui Leach sunt atât de vicioase şi mărunte şi criticismul său atât de bazat pe înţelegere 
greşită sau ignoranță, încât cititorul poate eşua în aprecierea câtorva provocări serioase. De 
exemplu, el susţine că Eliade se ataşează de importanţa simbolurilor ca atare şi nu de 
relaţiile lor structurale” (DOUGLAS ALLEN, DENNIS DOEING, op. cit., p. 121). Într-o 
scrisoare către Stig Wikander, Eliade se arăta afectat de atacul lui Leach: „Edmund Leach, 
tocmai a publicat în New York Review of Books «a very nasty attack» împotriva mea: mă 
acuză că sunt «un jungian creştin» etc.” (MIRCEA ELIADE, STIG WIKANDER, 
Întotdeauna Orientul, Corespondenţă Mircea Eliade — Stig Wikander (1948-1977), Ediţie 
îngrijită, traducere, studiu introductiv şi note de Mihaela Timuş, Prefaţă de Giovanni 
Casadio, Postfaţă de Frantz Grenet, Ed. Polirom, Iaşi, 2005, p. 209). Refuzul lui Eliade „de 
a reacţiona la atacurile lui Leach a putut ridica semne de întrebare. El este totuşi în 
concordanţă cu atitudinea fundamental antipolemică pe care Eliade o va păstra întotdeauna 
de-a lungul perioadei americane” (FLORIN ȚURCANU, op. cit., pp. 577-578). 

3 IBIDEM, p. 284. 

religiei” împotriva „reducționismului”.?+ Atât Rudolf Otto, cât şi Mircea 
Eliade susțineau că religia se reduce la categorii precum „numinosul” sau 
„sacrul”. Pentru savantul de la Chicago, încercarea de a explica esenţa 
fenomenului religios cu ajutorul altor discipline era un demers greşit, 
deoarece religia este ireductibilă la alte noţiuni. „Realizăm că mulți 
cercetători au pretins că studiul religiei nu trebuie să fie metafizic sau 
teologic. (...) Aici se află un răspuns parțial la întrebarea care ne-a uluit: De 
ce cercetătorii religiei rămân timizi la definiţii şi teorii? Aceasta se întâmplă 
datorită faptului că «ceva» ce trebuie înţeles nu poate, în principiu, să dea o 
definiţie sau o teorie”.25 Problema apare atunci când se încearcă 
„înţelegerea” faptelor religioase, termenul presupunând clasificări şi 
explicaţii. Autorii sunt de părere că fără definiţii şi teorii nu este posibilă o 
„ştiinţă a religiei”, iar ireductibilitatea faptelor religioase la realităţi de alt 
ordin este un demers greşit, Istoria religiilor devenind o ştiinţă misterioasă. 

În anul 1973, Mac Linscott Ricketts scria unul dintre primele articole 
care apărau metoda de cercetare a lui Eliade, împotriva unor critici ce 
veneau mai ales din zona antropologilor. Autorul nu era de acord cu 
apropierea dintre Eliade şi Levy-Bruhl/ De fapt, Eliade se declară a fi în 
opoziţie cu teza acestuia privitoare la mentalitatea pre-logică. Printre alte 
acuze aduse savantului era şi aceea că ar fi citat materiale pe care nu le-a 
citit. „Nu ştiu cum cineva care a citit atât de multe dintre cărţile lui Eliade, 
precum Leach, gândeşte că Eliade nu este un cititor total şi profund”.% 
Analizând operele savantului, Ricketts afirmă că metoda eliadiană depăşeşte 
„morfologia” sau „fenomenologia” religiei, fiind mai aproape de „istoria 
religiei”, deşi cele mai multe critici i-au fost aduse în acest punct. Criticile 
veneau ca urmare a faptului că savantul a folosit termenul „istorie” cu dublu 
sens: atât ca metodă de studiu, cât şi ca istoriografie. „Necesitatea studiului 
«istoric» al religiei este subliniată de Eliade numai ca mijloc în descoperirea 
înţelesurilor «trans-istorice» ale fenomenului religios”.2” O altă critică 
afirma că Eliade nu acordă mare importanță detaliilor, preferând 
generalizările. De fapt, acestea constau în faptul că savantul, aducând 
laolaltă oameni din toate timpurile şi din toate religiile, îi aşează în faţa 
omului modern, opunând modurile lor de viaţă. Prin metoda sa, Eliade tinde 
să îmbine analizele făcute de diferiți antropologi şi istorici ai religiei. 


+ HANS H. PENNER and EDWARD A. YONAN, „Is a Science of Religion Possible?”, 
în: The Journal of Religion, April 1972, Volume 52, Number 2, p. 111. 

5 IBIDEM, p. 132. 

25 MAC LINSCOTT RICKETTS, „In Defence of Eliade. Toward Bridging the 
Communications Gap between Anthropology and the History of Religions”, în: Religion. 
Journal of Religion and Religions, Volume Three, Spring 1973, p. 21. 

> IBIDEM, pp. 23-24. 

Una dintre primele cărți despre Mircea Eliade publicată în America a 
fost scrisă de Guilford Dudley III în anul 1977. Autorul analizează opera 
savantului şi criticile ce au fost formulate la adresa lui de diferiţi cercetători, 
cu privire, mai ales, la metoda adoptată. Dudley porneşte de la ideea că 
Universitățile americane pot juca un rol de intermediar între cercetările din 
Europa şi Asia, mai ales după ce creştinismul protestant, prin Karl Barth, a 
criticat dialogul cu alte religii. Tradiţie liberală a prezentat credinţa creştină 
ca incluzând celelalte tradiţii, Barth susținând că numai prin ochii teologiei 
dogmatice trebuie văzute alte religii. El a afirmat că o disciplină a Istoriei 
religiilor nu poate să existe, deoarece creştinismul se opune altor religii, 
pentru că nu au bază reală. Relaţia dintre religie şi teologie trebuie să fie 
asemenea celei dintre doctrina păcatului şi doctrina despre Dumnezeu. Cei 
care l-au urmat pe Barth s-au opus existenţei unei discipline a Istoriei 
religiilor, cunoscută sub numele de Religionswissenschaft. 

În anul 1959, istoricii religiilor americani s-au adunat la Chicago 
pentru a înfiinţa Societatea americană pentru studiul religiei. Începând cu 
1960 s-au propus mai multe teorii cu privire la raportul dintre studiul 
teologiei şi cel al religiilor lumii. Eliade s-a impus ca personalitatea 
autorizată a Istoriei religiilor, adoptând o poziție intermediară în cadrul 
dialogului dintre teologi şi alți cercetători. „El poate extrage expresiile 
simbolice individuale dintr-un fenomen religios particular şi să le explice în 
lumina structurii universale şi a modelului simbolismului religios”.% 
Savantul dorea ca disciplina Istoria religiilor să existe prin ea însăşi, 
susținând că viaţa religioasă ţine diverse religii în legătură, religia unindu-i 
pe oameni. Înțelegerea lui homo religiosus presupune înţelegerea 
primitivilor şi a religiei orientalilor, religia având rolul de a realiza 
reconcilierea universală, redându-i umanităţii sensul. Metoda adoptată de 
Eliade a fost criticată mai ales de cercetătorii empirici. 

Un punct important în dezvoltarea Istoria religiilor l-a constituit 
Congresul internaţional al Istoriei religiei de la Marburg din anul 1960, 
acolo unde s-au propus două metode în cercetarea fenomenului religios, de 
Wilfred C. Smith şi de Zwi Werblowsky şi Erwin Goodenough. „Trebuie 
notat că Werblowsky, ca mulți alţi reprezentanţi ne-creştini, a intenţionat să 
includă filosofia religiei înaintea teologiei ca o preocupare nepotrivită 
pentru Religionswissenschaft”.2” Platforma adoptată la Marburg, semnată şi 
de Eliade, Kitagawa şi Ch. Long, a fost un refuz adus metodei dialogului 
propusă de Smith. Declaraţia finală defineşte Istoria religiilor ca „o 
disciplină antropologică, studiind fenomenul religios ca o creaţie, trăsătură 


% GUILFORD DUDLEY III, Religion on Trial. Mircea Eliade and His Critics, Temple 
University Press, Philadelphia, 1977, p. 16. 
% IBIDEM, p. 22. 

şi aspect al culturii umane. Domeniul comun în care cercetători ai religiei ca 
cercetători ai religiei se întâlnesc este înţelegerea faptului că totala conştiinţă 
a numinosului sau experienţa transcendentului (unde acestea se întâmplă să 
existe în religii) este reprezentată — orice altceva poate să fie — fără îndoială 
de faptele empirice ale experienţei şi istoriei umane şi trebuie să fie 
analizată ca toate faptele umane, prin metode oportune. Astfel, sistemele de 
valoare ale diferitelor religii, formând o parte esenţială a fenomenului faptic 
şi empiric, sunt obiecte legitime ale studiilor noastre. Pe de altă parte, 
discuţia despre valoarea absolută a religiei este exclusă prin definiţie, deşi 
îşi poate avea locul legitim în alte discipline complet independente precum, 
de exemplu, teologia sau filosofia religiei”. 

Dudley îl consideră pe Eliade a fi un apologet al religiilor orientale, 
în special al celor indiene, această caracteristică fiind esenţială în dorinţa 
savantului de a realiza o legătură între Est şi Vest în ceea ce priveşte studiul 
fenomenelor religioase.*! Savantul poate fi considerat un mediator între Est 
şi Vest, datorită faptului că încearcă să ţină în legătură metoda 
fenomenologică cu cea istorică. Eliade este promotorul unei hermeneutici 
totale care reprezintă o hermeneutică creativă având ca principal scop 
umanismul. El este un umanist în spiritul Renaşterii, iar nu un empirist cu 
rădăcini în Epoca Luminilor. Transconştientul are capacitatea de a 
recunoaşte sacrul şi modalităţile sale de a se manifesta în arhetipuri, 
transconştientul şi inconştientul nefiind sinonime. Eliade propune o 
ontologie arhaică, în termeni parmenidieni (cu referire la faptul că timpul 
are o durată infinită), platonicieni (arhetipurile) şi indieni (studierea 
practicilor yoga). Ontologia arhaică este concluzia la care trebuie să ajungă 
istoricul religiilor în urma demersului său, găsind semnificaţii în faptele 
analizate. „Eliade susţine că Istoria religiilor poate servi ca o «hermeneutică 
totală», concentrată în miturile, ritualurile şi simbolurile secrete. (...) Homo 
religiosus, pe care începem să-l înţelegem studiind omul primitiv, cunoaşte 
sacrul prin cunoaşterea hierofaniilor”.*? Această cunoaştere este valabilă şi 
pentru omul istoric creştin. „Dacă hierofaniile au o funcţie soteriologică 
pentru aceia care le cunosc, se poate spune că Istoria religiilor joacă un rol 
soteriologic prin reactivarea conştiinţei omului modern asupra timpului 
mitic, care este transconştiința omului modern”.55 

Ideile prezentate de Dudley au scopul de a răspunde la întrebarea: 
„de ce fenomenologii şi istoricii religiilor insistă să identifice disciplina lor 


3% ANNAMARIE SCHIMMEL, „Summary of the Discussion”, în: Numen, 7, No. 2-3/1960, 
p. 237. 

31 GUILFORD DUDLEY III, op. cit., p. 29. 

IBIDEM, p. 81. 

cu o ştiinţă empirică?”.5* Eliade a propus o teorie comprehensivă în ceea ce 
priveşte studiul manifestărilor religioase, teorie ce se bazează pe ontologia 
arhaică şi pe transconştient, pe simbolism, hierofanii şi arhetipuri, pe 
sacralitatea timpului şi a spaţiului. În această teorie, reducţionismul are o 
valoare peiorativă, reprezentând o diminuare a esenței religioase. Pentru el, 
fenomenul religios este autonom, sui generis, putând fi recunoscut numai 
prin el însuşi. De aici provin şi criticile ce i-au fost aduse cu privire la faptul 
că ideile sale nu sunt suficient verificabile, teoria fiind normativă, 
fundamentată pe presupuneri teologice, metafizice, de care depind 
explicaţiile ulterioare. Chiar dacă criticii au dreptate atunci când afirmă că 
metoda lui Eliade este greu de verificat din punct de vedere empiric, acest 
lucru nu prejudiciază importanţa şi rolul pentru disciplina Istoria religiilor.55 

În anul 1978 Ninian Smart, pornind de la cartea lui Guilford Dudley 
III, avea să scrie unul dintre puţinele articole despre care Eliade îşi va nota 
părerea în Jurnal. Autorul formulează întrebarea referitoare la valoarea 
teoriei promovate de Eliade pentru viitorul disciplinei. În dialectica sacru- 
profan, Smart identifică elemente comune cu gândirea parmenidiană, 
platoniciană şi indiană, viziunea lui Eliade despre timp şi istorie fiind 
filosofică şi speculativă. „Mi se pare că avem o problemă atunci când o 
teorie în vigoare este expresia universalului, fiind apoi propusă să se impună 
peste toate celelalte păreri”.** Dacă se poate trage o linie între domeniul 
teologiei şi cel al filosofiei eliadiene, dificultățile de interpretare apăr atunci 
când se analizează operele lui Eliade cu privire la yoga şi şamanism. 
Câteodată, Duddley îl vede pe Eliade ca un fel de guru, mai ales în locurile 
în care metoda acestuia este privită ca eliberatoare de sub dominaţia terorii 
istoriei. Smart consideră că în aceste idei se pot descoperi urme ale gândirii 
existenţialiste (Heidegger), afinități jungiene şi urme ale formării sale în 
România arhaică, caracterizată prin spiritualitatea ţăranilor.” Viziunea lui 
Eliade cu privire la arhetipuri este anistorică, greşeala savantului fiind că 
ignoră părerile religioase formulate de antropologi, sociologi şi etnologi, 
considerându-le reducţioniste. În cele din urmă, hermeneutica creativă a lui 
Eliade este restrictivă, iar dorinţa lui Dudley de a propune teoria lui Eliade 


34 IBIDEM, p. 121. 

35 IBIDEM, p. 161. 

3 NINIAN SMARIT, „Beyond Eliade: The future of theory in religion”, în: Numen. 
International Review for the History of Religions, Vol. XXV, Fasc. 2, August 1978, pp. 
176-177. Eliade nota în Jurnal : „(...) simţeam că «rolul şi funcţia» mea încep să fie dacă nu 
uitate, cel puţin împinse în trecut ; admirabilul titlu al articolului lui Ninian Smart, de acum 
câțiva ani, în Numen : «Beyond Eliade» ...” (MIRCEA ELIADE, Jurnal, Volumul II, 
pp. 455-456). 

ca program nu pare a fi în acord cu ceea ce se va întâmpla „după epoca 
Eliade”. 

K. Rudolf analizează felul în care Eliade percepe disciplina Istoria 
religiilor, pornind de la Prefaţa cărții Șamanismul şi tehnicile arhaice ale 
extazului. Pentru savant, istoricul religiilor trebuie să studieze manifestările 
istorice ale fenomenului religios pentru a afla semnificația acestuia şi pentru 
a exprima înțelesurile transistorice ale datelor religioase. Eliade îmbină mai 
multe metode: istoria, fenomenologia şi filosofia religiei. El nu accentuează 
cronologia faptelor, deoarece fenomenul religios transcende istoria. Sacrul 
fiind anistoric, Istoria religiilor se ocupă cu studiul manifestărilor sale, 
hierofaniile, care se pot realiza oriunde, fie că este vorba de o piatră, un 
copac sau o divinitate. Prin folosirea termenului de „hermeneutică”, Eliade 
îşi defineşte poziţia: el nu analizează operele istorice ca atare, ci unicitatea 
faptului religios, chiar dacă sacrul se manifestă în condiţii concrete de timp 
şi spaţiu. Istoria religiilor este transformată dintr-o disciplină ce studiază 
fenomenul religios din punct de vedere istoric, într-una universală. „Pentru a 
atinge acest scop, Istoria religiilor, ca o «disciplină totală», trebuie nu numai 
să integreze şi să articuleze rezultatele tuturor disciplinelor importante; 
trebuie, de asemenea, să fie mai aproape înrudită cu «fenomenologia» 
religiei, un termen pe care Eliade l-a folosit în acelaşi sens ca Raffaele 
Pettazzoni. Astfel, Istoria religiilor este capabilă să deschidă drumul către o 
antropologie filozofică care dezvăluie un mod de «a fi în lume» ce nu este 
separat de «experienţa sacrului» sau de «conştiinţa religioasă» şi de 
structurile lor”.5% Această viziune depăşeşte vechea imagine în legătură cu 
disciplina, savantul adăugându-i şi studiul comparativ sau fenomenologic al 
religiei. Concepţia lui este mai mult filosofică decât istorică. Istoria religiilor 
este preocupată nu de structurile sociale, economice, culturale sau politice, 
ci de semnificaţiile religioase transistorice, de hierofanii sau kratofanii. 
Manifestările sacrului sunt analizate prin structurile ce transcend spaţiul, 
timpul şi istoria. Este dificil să i se atribuie lui Eliade calitatea de „istoric al 
religiilor” atâta timp cît viziunea lui asupra dialecticii sacru-profan este 
anistorică, în multe situaţii vorbind de o „abolire a istoriei”. Hermeneutica, 
ca descifrare a înţelesurilor, se defineşte ca metoda ce le înglobează pe 
celelalte: istoria, sociologia, psihologia etc. Homo religiosus devine omul 
simbolic, reuşind să comunice prin simbol cu sacrul. Eliade universalizează 
orice simbol, scoțându-l din cadrul său concret de manifestare. A limita pe 


35 K. RUDOLF, „Mircea Eliade and the «History» of Religion”, translated by Gregory D. Alles, 
în: Religion, Volume Nineteen, April 1989, p. 104. Pentru prima dată studiul a fost publicat în 
limba germană: „Eliade und die «Religionsgeschichte»”, în: Die Mitte der Welt: Aufsatze zu 
Mircea Eliade, Frankfurt/Main: Suhrkamp, 1984, pp. 49-78. 

om la o singură caracteristică, chiar şi cea religioasă, înseamnă a pierde din 
vedere complexitatea naturii umane. 

Din analiza critică a principalelor puncte eliadiene se pot desprinde 
mai multe idei ontologice şi antropologice, ce depăşesc graniţele unui studiu 
empiric specific Istoriei religiei. Savantul nu are o abordare metodologică 
precisă la toate nivelurile la care lucrează. „Strict vorbind, Istoria religiilor 
prezentată de Eliade ajută doar să ilustreze o ontologie, antropologie şi 
soteriologie a priori. Judecăţile subiective, experienţele şi părerile personale 
influenţează datele lui Eliade şi conduc către un fel de «reducționism» la 
care Eliade însuşi doreşte să renunţe şi luptă împotriva lui. Acum el se 
identifică cu perspectiva religioasă pe care o prezintă: ţinta gândirii sale este 
homo religiosus ca fiind adevărata umanitate din trecut, prezent şi viitor. 
Istoria religiilor devine — în ciuda opoziţiei lui Eliade — mijlocul de realizare 
a acestei ţinte. El ajută să creeze o nouă antropologie religios-filosofică, în 
spatele căreia putem depista o soteriologie ascunsă, care luptă să elibereze 
fiinţele umane de a fi cu adevărat umane”.s? 

Gregory D. Alles este de părere că abordarea hermeneutică în studiul 
fenomenului religios este un demers adoptat de întreaga Şcoală de la 
Chicago, acolo unde Eliade a fost profesor timp de trei decenii. Această 
metodă subliniază unicitatea şi ireductibilitatea faptului religios, insistând pe 
concepte precum „totalitate” şi „semnificație”. Ideile au fost propagate de 
Joachim Wach, pentru care Istoria religiilor era totalitate şi unitate. „Pentru 
Eliade, de asemenea, hermeneutica şi totalitatea au îndrumat împreună 
Istoria religiei, o legătură pe care Eliade a numit-o odată o «hermeneutică 
totală»”.*0 Iruperea sacrului reprezintă totalitatea, un sistem integral care 
transcede graniţele culturale şi istorice. Hierofania trebuie să fie privită ca 
totalitate, hermeneutica fiind modalitate de descifrare a sensurilor ascunse. 
Critica adusă hermeneuticii este critica totalităţii. „Ceea ce mă tulbură mai 
mult, totuşi, în legătură cu hermeneutica «totală» a lui Eliade sunt 
implicaţiile sale pentru munca de cercetare creativă. Un hermeneut angajat 
să descopere experiența arhaică a hierofaniei trebuie să ignore multe 
subiecte de o mare importanţă în alte modele ale Istoriei religiilor. (...) 
Sacrul nu se manifestă niciodată ca o comunitate umană întreagă”. Wach 
este mai aproape de ceea ce reprezintă Religionswissenschaft decât este 
Eliade cu morfologia sa. Hermeneutica suferă din cauza ideii de a atinge 
totalitatea, Istoria religiilor trebuind să fie mai mult decât întreprinderea 
realizată de hermeneutică, perioada în care semnificaţia ocupa un loc central 


3 IBIDEM, p. 117. 

apropiindu-se de sfârşit. Istoria religiei trebuie să fie istorie şi critică, 
denigrarea scientismului fiind o tendinţă romantică, specifică lui Wach şi lui 
Eliade. 

O analiză asupra felului în care a fost percepută Istoria religiilor la 
Chicago a fost realizată de Charles H. Long, care porneşte de la ideea că 
tendinţa de a dezvolta o şcoală de gândire este specifică Universităţii din 
Chicago, exprimând o aplecare spre metodă şi metodologie. După Georg 
Stephen Goodspeed şi Albert Eustache Haydon, scaunul de titular al 
catedrei de Istoria religiilor a fost ocupat de Joachim Wach, urmat de 
Mircea Eliade. Pentru Wach, ştiinţa religiei este diferită de teologie, atât 
calitativ, cât şi cantitativ. Filozofia religiei se apropie mai mult de teologie 
decât de ştiinţa religiei. „Pentru aceia dintre noi care am studiat cu Wach şi 
am ascultat apoi lecțiile lui Mircea Eliade, există continuități şi 
discontinuități de cercetare. Preocuparea intensă pentru metodă a fost 
continuă, dar a fost exprimată în moduri foarte diferite; cineva ar putea 
spune că în lecţiile şi scrierile lui Eliade, dimensiunea metodologică era 
implicită în comparaţie cu expresia explicită a lui Wach”.* Dacă Wach 
punea accentul pe orientarea filozofică generală, Eliade se reîntoarce la 
datele religiei. Cu toate acestea, Eliade a dus mai departe metoda 
hermeneutică propusă de Wach. Religia n-a mai fost interpretată, ca până 
atunci, din punct de vedere antropologic, sociologic, psihologic, ci şi-a 
căpătat caracterul de disciplină autonomă, integrând datele specifice 
disciplinelor conexe. „În corelaţie cu acest mod al integrării şi autonomiei 
disciplinei, a fost noţiunea de hermeneutică. Hermeneutica n-a fost doar un 
procedeu de interpretare, ci a fost, în aceeaşi măsură, o viziune şi felos al 
autonomiei şi unităţii”. * Abordarea lui Wach este sociologică şi istorică, în 
timp ce a lui Eliade rămâne morfologică şi anistorică. Stilul lui Wach este 
kantian, iar hermeneutica sa derivă din romantism. Abordarea morfologică a 
lui Eliade o înlocuieşte pe cea evoluționistă, fiind în legătură cu ceea ce 
reprezintă pentru savant homo religiosus. 

Un alt cercetător, Douglas Allen, porneşte de la ideea că antropologi, 
sociologi şi istorici ai religiei sunt critici la adresa operei lui Eliade, în cazul 
în care nu o ignoră total, bazându-se pe faptul că savantul nu a avut o 
abordare ştiinţifică a datelor, metoda sa fiind necritică, arbitrară şi 
subiectivă. Criticii lui Eliade nu au luat în considerare complexitatea 


+ CHARLES H. LONG, „A Look at the Chicago Tradition in the History of Religions: 
Retrospect and Future”, în: The History of Religions — Retrospect and Prospect, A 

gândirii şi operei sale, oprindu-se doar la anumite aspecte, mai mult sau mai 
puţin marginale. „Dar, în formularea unui asemenea cadru metodologic 
general, nu susţinem să se elimine ideile ontologice ale lui Eliade, presupunerile 
metafizice, judecăţile normative şi clarele inconsecvenţe; într-adevăr, eu 
susțineam exact interpretarea opusă, arătând că asemenea aspecte cruciale 
ale operei lui Eliade l-au dus «dincolo» sau «în afara» limitărilor de 
perspectivă ale multor istorici şi fenomenologi ai religiei şi ale criticilor 
săi”.** Este o greşeală a crede că Eliade este simplu antiistoric sau 
nonistoric, acest fel de abordare neglijând ceea ce reprezintă istoria prin 
felul de analiză a faptelor religioase. Criticile l-au prezentat pe Eliade ca 
antiistoric, neglijând faptul că el vorbeşte şi despre sensurile empiric şi 
istoric ale faptelor religioase, evidențiind o metodă de cercetare ambivalentă. 
Sacrul se manifestă în istorie, într-un timp, spaţiu şi cultură particulare. 
Pornind de la aceste date Eliade analizează dialectica sacru-profan şi 
tensiunea dintre cei doi termeni. Între istoric şi transistoric există o legătură, 
structurile religioase esenţiale fiind transistorice, deoarece istoria nu 
modifică structura unui arhetip. În felul acesta, modul de a fi al omului în 
lume şi natura lui sunt non-istorice. Munca istoricului religiilor nu se 
încheie, el trebuind să găsească semnificaţiile faptelor religioase, să le 
interpreteze, ajungând până la afirmaţii ontologice non-istorice cu privire la 
natura umană. Oamenii transcend contextul istoric, de aici şi afirmaţia lui 
Eliade după care, pentru homo religiosus, experienţele au valoare 
transistorică. Părerile personale cu privire la istorie nu sunt cuprinse doar în 
operele sale de cercetător, ci şi în celelalte scrieri, în special în cele 
diaristice. Ceea ce subliniază Eliade este faptul că omul simte că trăieşte 
autentic doar în preajma structurilor transcendente şi nonistorice, criza 
modernă fiind produsă de refuzul de a adera la soluţii religioase. Acceptarea 
structurilor religioase înseamnă acceptarea adevăratei realități a omului. 
Pornind de la aceste constatări, între abordarea istorică şi cea 
fenomenologică trebuie să existe o tensiune creativă. Cei ce l-au criticat pe 
Eliade pornind de la metoda adoptată n-au luat în considerare hermeneutica 
sa, aplecarea atât asupra structurilor non-istorice, cât şi asupra variațiilor 
istorice. Allen accentuează faptul că Eliade subliniază non-istoricitatea 
faptelor religioase, ceea ce nu reprezintă un minus în demersul său. 

În anul 1986 Daniel Pals scria un articol în care aborda problema 
reducţionismului în Istoria religiilor, analizând ideile lui Rudolf Otto, 
Gerardus van der Leeuw şi Mircea Eliade. Autorul pornea, în studiul ideilor 
savantului de la Chicago, de la studiile lui Hans Penner şi Edward Yonan, 
Guilford Dudley şi Segal, autori ce au căzut în dogmatism, argumentele lor 

nefiind ştiinţifice. Declararea autonomiei disciplinei Istoria religiilor trebuie 
să se bazeze pe argumente ştiinţifice, la fel cum se bazează oricare altă 
disciplină ştiinţifică. „În ciuda atacurilor recente, viguroase şi diverse, nu 
există nicio cauză prezentă pentru a ignora sau revizui teoria ireductibilității 
religiei insistând asupra lui Otto, Eliade sau a altora. La sfârşitul analizei, 
critica se dovedeşte a fi într-un loc greşit sau neconvingătoare”.15 Acest 
lucru se datorează mai multor factori: nu există argumente în susținerea ideii 
că oponenții reducţionismului sunt în luptă cu platonismul, deoarece, deşi 
reducționismele sunt teorii, ele sunt teorii despre anumite lucruri existente; 
nu există argumente pentru a susţine că reducționismul nu este altceva decât 
o dogmă arbitrară şi neproductivă, rezultatele disciplinei Istoria religiilor 
fiind argumente contradictorii; nu este argumente pentru a se susţine că o 
credinţă este un intrus în discuţie, iar ireductibilitatea religiei este o ficţiune. 
„Fără discuţie că există legături între credinţele personale ale oricărui 
cercetător şi explicaţiile pe care le preferă. Dar atâta timp cât motivele şi 
temeiurile sunt ţinute distincte, nu există nimic de obiectat într-o asemenea 
circumstanţă. Pare chiar să fie sănătos”. Eliade defineşte Istoria religiilor 
ca o disciplină autonomă ce nu se confundă cu disciplinele istoriografice. El 
nu analizează sensurile psihologice, sociologice sau politice ale 
manifestărilor sacrului. Istoria religiilor apare ca o disciplină totală prin care 
sunt explicate întâlnirile omului cu sacrul. Istoria religiilor este o modalitate 
de păstrare a adevăratelor tradiţii, reprezentând efortul de conservare a 
memoriei evenimentelor contemporane şi dorinţa de cunoaştere a trecutului 
umanității. 

Studiul Istoriei religiilor apare apropiat de cercetarea hermeneutică, 
de înţelegerea şi semnificaţia ce o capătă faptele istorice în desfăşurarea lor. 
El se identifică cu studiul semnificațiilor religioase. Faptele istorice sunt 
situaţii asumate de oameni în decursul istoriei, Eliade propunând o atitudine 
de orientare globală. Istoricul religiilor este în măsură să sesizeze 
constantele situațiilor existenţiale specifice omului, precum şi forma lor 
originară. „În consens cu definițiile actuale, istoria religiilor este, şi pentru 
Mircea Eliade, în esenţă, o disciplină «istoric-comparatistă», care se serveşte 
«în mod exclusiv de documente istorice» şi studiază «aspectele comune», 


«analogiiley, «afinităţile» fenomenelor religioase”. 


15 DANIEL PALS, „Reductionism and Belief: An Appraisal of Recent Attacks on the 
Doctrine of Irreducible Religion”, în: The Journal of Religion, Volume 66, Number 1, 
January 1986, pp. 35-36. 

5 IBIDEM, p. 36. 

+7 ADRIAN MARINO, Hermeneutica lui Mircea Eliade, Ed. Dacia, Cluj-Napoca, 1980, p. 269. 

Concluzii 

Encicplopedia Religiei, al cărui editor şef a fost Mircea Eliade şi 
care a apărut în anul 1987, rămâne o operă monumentală, chiar dacă 
autoritatea sa în domeniu a avut de suferit de-a lungul timpului. De fapt, 
încă de la apariție, lucrarea nu s-a bucurat de o primire pe măsura 
aşteptărilor, criticile neîntârziind să vină de la cercetători din mai multe 
domenii ştiinţifice. Aceste critici s-au referit, în mare parte, la metoda 
folosită şi la amprenta profundă pe care Eliade a avut-o asupra 
Enciclopediei. Părerile reluau critici mai vechi la adresa lui Eliade şi a 
metodei de cercetare care se desprinde din opera sa, cu referire la domeniul 
Istoriei religiilor. 


Abstract: The Encyclopedia of Religion, Mircea Eliade, Editor in Chief - 
History, Appreciations, Critics 

The monumental Encyclopedia of Religion (16 volumes), whose editor-in- 
chief was Mircea Eliade and which appeared in 1987, did not enjoy a 
welcome as expected, criticisms soon coming from researchers in several 
scientific fields. These criticisms related to the method used and the deep 
imprint that Eliade had on the work. The opinions echoed earlier criticisms 
of Eliade and his research method with reference to the field of History of 
Religions. If in the middle of the last century Eliade was considered one of 
the greatest historians of religions, with the passage of time his authority in 
the field decreased. The same can be seen in the influence that the Eliadian 
work had, including the Encyclopedia of Religion. 

